Koostöö tegijad ja kaastavad

10.09.2025 nr 7-1/16-31

Detailplaneeringu avaliku väljapaneku tulemuste avalik arutelu 

Planeerimisseaduse § 88 lõike 3 alusel teatame, et vastavalt planeerimisseaduse § 88 lõikele 1 ja § 142 lõikele 2 korraldab Põhja-Sakala Vallavalitsus Suure-Jaani linna Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu  avaliku väljapaneku tulemuste avaliku  arutelu 2. oktoobril 2025 Põhja-Sakala vallamajas (Lembitu pst 42, Suure-Jaani linn) algusega kell 15.00.

Detailplaneeringu koostamise eesmärgiks on kaaluda võimalusi planeeringualale elamu püstitamiseks. Planeeringuala suurus on ligikaudu 2300 m2. Detailplaneeringuga tehakse ettepanek Põhja-Sakala valla üldplaneeringu muutmiseks maakasutuse juhtotstarbe osas, muutes planeeringualal transpordimaa maakasutuse juhtotstarbe segaotstarbega maa-alaks. Üldplaneeringu kohaselt võib segaotstarbega maa-ala kasutada ka elamu maa-alana.
Avalikul arutelul tutvustab planeeringu koostamise korraldaja avaliku väljapaneku kestel esitatud kirjalikke arvamusi ja oma seisukohti nende kohta, põhjendab planeeringu koostamisel valitud lahendusi ning vastab muudele küsimustele.

Lugupidamisega

/allkirjastatud digitaalselt/
Kaja Notta
planeeringuspetsialist

Lisa: 
Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu avalikul väljapanekul esitatud arvamused ja vallavalitsuse seisukohad

510 6794
kaja.notta@pohja-sakala.ee